
Αργώ Ελλάς-Έτος Ίδρυσης 1980

Ξενοφώντος 153, Καλλιθέα 176 74

Συντηρήσεις & Επισκευές Κτιρίων
Τηλ: 801-1100-1200  /  210.9426696

ΕΠΙΔΟΜΑ ΘΕΡΜΑΝΣΗΣ

Το επίδομα θέρμανσης χορηγείται σε φυσικά πρόσωπα εφόσον καταναλώνουν πετρέλαιο θέρμανσης ή φυσικό αέριο ή υγραέριο ή καυσόξυλα ή βιομάζα (πέλετ) ή θερμική ενέργεια μέσω τηλεθέρμανσης για τις ανάγκες των ακινήτων τα οποία χρησιμοποιούν ως κύρια κατοικία κατά το χρόνο υποβολής της αίτησης, είτε αυτά μισθώνονται είτε αυτά είναι παραχωρούμενα ή ιδιοκατοικούνται. Ειδικά για τη χορήγηση επιδόματος θέρμανσης στους καταναλωτές καυσόξυλων και βιομάζας (πέλετ) τίθεται ως πρόσθετη προϋπόθεση το ακίνητο να βρίσκεται σε οικισμό με πληθυσμό ίσο ή κατώτερο των δέκα χιλιάδων (10.000) κατοίκων και ο αντίστοιχος συντελεστής επιδότησης να είναι ίσος ή μεγαλύτερος του 0,8. Ειδικά για τη χορήγηση επιδόματος θέρμανσης στους καταναλωτές θερμικής ενέργειας μέσω τηλεθέρμανσης τίθεται ως πρόσθετη προϋπόθεση το ακίνητο να βρίσκεται σε έναν από τους Δήμους Σερρών, Εορδαίας, Κοζάνης, Αμυνταίου ή Μεγαλόπολης.
Προϋποθέσεις χορήγησης επιδόματος θέρμανσης
Εισοδηματικά κριτήρια
· Άγαμοι : Δηλωθέν εισόδημα υπόχρεου έως 16.000 €.
· Έγγαμοι: Δηλωθέν εισόδημα υπόχρεου έως 24.000 € με προσαύξηση 5.000 € για κάθε τέκνο. Για παράδειγμα, για οικογένεια με δύο τέκνα το δηλωθέν εισόδημα πρέπει να φθάνει έως τα 34.000 €, ενώ για οικογένεια με τρία τέκνα, το δηλωθέν εισόδημα πρέπει να φθάνει έως τα 39.000 €. 
· Μονογονεϊκή οικογένεια: Δηλωθέν εισόδημα υπόχρεου έως 29.000 € με προσαύξηση 5.000 € για κάθε τέκνο μετά το πρώτο.
· Ασκούντες επιχειρηματική δραστηριότητα: Τα συνολικά ακαθάριστα έσοδα από επιχειρηματική δραστηριότητα υπόχρεου, συζύγου ή μέρους συμφώνου συμβίωσης και εξαρτωμένων τέκνων, δεν υπερβαίνουν το ποσό των 80.000 €.
Περιουσιακά στοιχεία
· Άγαμοι : αξία δηλωθείσας ακίνητης περιουσίας υπόχρεου έως 200.000 €.
· Έγγαμοι: αξία δηλωθείσας ακίνητης περιουσίας υπόχρεου έως 300.000 €.

